钦定古今图书集成/明伦汇编/闺媛典/第280卷 > 皇清十三 > 李廷璋妻严氏
## 钦定古今图书集成/明伦汇编/闺媛典/第280卷 > 皇清十三 > 李廷璋妻严氏

按《袁州府志》：“严氏，分宜诸生李廷璋妻。年十七归李，二十生子。夫没，哀毁异常，强起襄事，矢志抚孤，独处一室，拮据纺绩，教子士櫆，补诸生，顺治壬辰直指旌其闾。”

===范僎妻余氏===

按《袁州府志》：“余氏，宜春庠生范僎妻。年十六归范，有孝行。二十僎亡，遗孤元升甫六月，余励志守节。无何，翁没，事姑十七年，黾勉训子，横逆凭凌，不与较也。洊历危险，卒教子补诸生，闾里推服。顺治四年卒，有司旌之。”